НАРОДНО ЧИТАЛИЩЕ „ ДИМИТЪР ГРЪНЧАРОВ 1928” СЕЛО РАВНИЩЕ ОБЩ. ПРАВЕЦ

 **О Т Ч Е Т**

На Настоятелството на Н.Ч. „Димитър Грънчаров 1928” с.Равнище за дейността през 2019год.

Господа,

 Народно читалище „Димитър Грънчаров 1928” с. Равнище има 56 членове през календарната 2019 год. Настоятелството на читалището , работи съобразно годишната програма за развитие на читалищната дейност, разработена в изпълнение на чл.26 а, ал.2 от Закона за народните читалища.

През изтеклата година настоятелството се е събирало редовно на заседания, на които са се обсъж- дали въпроси засягащи читалищната дейност и поддръжката на библиотеката и читалищната сгра- да в добро състояние . Всички мероприятия са съгласувани и реализирани съвместно с кметство с.Равнище и клуб на пенсионера „Доброта”.

 Тук е мястото да споменем ,че с финансовата помощ и подкрепа на Община Правец (за което искрено благодарим) през периода май-юли 2019год. бе сменена изцяло дограмата на читалищната сграда ,подменени бяха улуците и водостоците ,а облика на самата сграда, председателската стая и малката канцелария бяха освежени с нова боя . Подменени бяха и част от осветителните тела в читалището. В резултат на тези ремонтни дейности читалище „Димитър Грънчаров 1928” днес има нов облик , с който се гордеем и се надяваме ,че през 2020 год.ще успеем да намерим средства за надпис с името на читалището.

 Основната функция и задачи на читалищната институция са:

 1.Отстояване на позицията за поддържане и обогатяване на културния живот в с. Равнище.

 2.Обогатяване на читалищната библиотека с нови заглавия и затвърждаването и като съвре- менен културно – информационен център.

3.Запазване ,съхранение и разпространяване на народни обичаи и традиции и развиване на любителското творчество.

4.Осигуряване на достъп до информация и развиване и поддържане на партньорско сътрудничество с местните институции като Кметство и Клуб на пенсионера.

 За изпълнението на основната функция и задачите в читалището се работи в три основни направления:

1.Първо направление : Библиотечна и информационна дейност

През 2019г.в библиотеката при Н.Ч. „Димитър Грънчаров 1928” са регистрирани общо 88 читатели , от тях 65 са над 14 години и 23 под 14 години. Посещенията в библиотеката са 152 броя , като заетите книги и материали са 290 на брой. През изминалата 2019 год.в библиотечният фонд от дарения са постъпили 160 тома нови заглавия , като 15 тома са новозакупени книги и дарени на библиотеката.

 В читалището функционират два работещи компютъра ,като само единият от тях е свързан с интернет мрежата(на него работи секретаря на читалището). Разполагаме и с работещ ксерокс ,с който извършваме услуга на гражданите от селото – за преснимане на документи.

 2. Второ направление : Образователна дейност

Към народно читалище „Димитър Грънчаров 1928” с. Равнище е сформиран „Клуб за работа с деца”. Той работи основно в топлите месеци и най вече по време на ваканциите , когато подрастващото поколение в селото има повече свободно време. В този клуб децата рисуват , подреждат пъзели , оцветяват картинки , четат и разказват приказки , секретаря на читалището ги запознава с информация за празници , исторически личности и бележити дати. Произведенията на малките таланти от клуба за работа с деца се излагат на импровизирана изложба по повод „Деня на детето” . На детското парти за „Дядо Коледа” , на сбирката по повод Деня на детската книга и в Деня на детето децата разказват приказки , декламират стихчета и пеят песнички.

 3. Трето направление: Художествено творческа дейност

Изпълнението на културната програма на читалището се свързва със сформираните към читалището група за „Художествено слово” и смесена самодейна певческа група.

Дейността на групата за „Художествено слово” е организирана през цялата година. На сбирки , празници , исторически дати и годишнини , лични и читалищни мероприятия рецитаторите подгот- вят празнични програми или поздравяват със стихове на известни автори или лични стихотворения.

 Самодейците от читалищните колективи с готовност се включват в реализацията на мероприятията от „ Програмата за дейност през съответната година”.

 МЕРОПРИЯТИЯ ОРГАНИЗИРАНИ И ПРОВЕДЕНИ ОТ НАРОДНО ЧИТАЛИЩЕ

 „ДИМИТЪР ГРЪНЧАРОВ 1928” СЕЛО РАВНИЩЕ ПРЕЗ КАЛЕНДАРНАТА 2019 ГОДИНА

1. На 01.01. 2019 год. със саморъчно направени сурвакници група момченца организирано обикалят къщите в селото ,благославят и наричат за здраве и берекет през годината.
2. На 06.01.2019 год. на информационно табло оформено от читалищният секретар е изнесена информация за живота и делото на Христо Ботев по повод годишнината от раждането му.
3. На 21.01.2019 год. с подготвени от името на читалището поздравителни адреси бяха поздравени жените станали баби през календарната 2018г.
4. На 14.02.2019 год. от името на Н.Ч.”Димитър Грънчаров1928” бяха раздадени сертификати за най- добро вино , сертификат -жена производител на вино Диплом за най-добър дегустатор на вино и почетна грамота на пазителя на традицията в с. Равнище( Йордан Петков). Стихове за празника бяха подготвили самодейките Иванка Василева и Йовка Цолова.
5. На 19.02.2019 год. по традиция със стихове за Васил Левски подготвени от групата за художествено слово отбелязахме годишнината от неговото обесване.
6. На 01.03.2019 год. с изложба от ръчно изработени мартеници, разположена и организирана от читалищния секретар в клуба на пенсионера (който се посещава от повече хора) се посрещна Баба Марта.
7. По повод Деня на самодееца на 06.03.2019год. самодейците организирани от Председателя и секретаря на читалището се събраха да отпразнуват на патерица празника и да обсъдят и вземат решения за участията си през летния сезон.
8. На 03.03.2019 год. с кратка литературна програма поднесена на гражданите и гостите на селото от самодейците от читалището и с поднасяне на цветя на паметната плоча на къщата на опълченеца Мико Нанов в Равнище се отбеляза националния празник.
9. На 08.03.2019 год. по повод Дена на жената от името на читалище „ Димитър Грънчаров 1928” жените присъстващи на хубава пенсионерска среща в село Малък извор бяха закичени с мартеници и поздравени от Председателя на нашето читалище.
10. На 22.03.2019 год. информационното табло пред читалищната сграда бе обновено с визия за „Пър- ва пролет” – стихове за пролетта.
11. На 01.04.2019 год. на информационното табло бе изложена информация за Деня на хумора и шегата и за международния ден на птиците.
12. На 02.04 2019 год. по повод международния ден на детската книга в читалището бе организирана изложба на детски книги и се проведе четене и разказване на приказки от децата в селото.
13. На 12.04.2019 год. информационното табло бе оформено с материали посветени на дена на космонавтиката.
14. На 18.04.2019 год. с информация изнесена на таблото се отбеляза международния ден на световното и културно наследство.
15. На 20.04.2019 год. в библиотеката на читалището бе подредена изложба на книги посветени на Априлското въстание.

На 20.04.2019 год. лазарската група при читалището възстанови обичая Лазаруване ,като обиколи селото с лазарски песни .

1. По повод Великден 28.04.2019 год. във фоаето на читалищната сграда бе оформен битов кът с великденска украса.
2. На 01.05.2019 год. визията на информационното табло бе оформена с информация за международния празник на труда Първи май.
3. На 09.05.2019 год. на информационното табло бе изнесена информация за Деня на победата над Хитлеро- фашизма и за Деня на Обединена Европа.
4. На 24.05.2019 год. с поздравителни адреси по повод Деня на славянката писменост и култура бяха уважени около 30 учители ,културни дейци и читалищни деятели от село Равнище. Читалищната сграда бе украсена с цветя , както и ликовете на Кирил и Методий .Информационното табло бе оформено с информация за празника на словото.
5. По повод 01.06.2019 год. международния ден на детето организирани от читалищния секретар

 децата от село Равнище се събраха под навеса намиращ се до пенсионерския клуб , където пяха песнички и рецитираха стихчета.

1. На 02.06.2019 год. по повод деня на Ботев и падналите за народна свобода групата за художест- вено слово подготви кратка литературна програма , веднага след нея под воя на сирената отдадохме почит на героите.
2. На 08.06.2019 год. смесената певческа група при читалището взе участие във Общинския преглед на народното творчество.
3. На 24.06.2019 год. децата от селото бяха запознати с различни видове билки по повод деня на билкаря Еньовден.
4. На 06.07.2019 год. на информационното табло бе изнесена информация посветена на рожденния ден на Васил Левски.
5. Смесената певческа група при Н.Ч.”Димитър Грънчаров 1928” взе участие във фестивал на народното творчество „ От Тимок до Вита” с. Черни Вит общ. Тетевен.
6. На 28.08.2019 год. смесената певческа група при читалището бе поканена да поздрави гостите на юбилейно тържество в село Равнище.
7. На 31.08.2019 год. читалището организира и проведе традиционното градинско увеселение. Организацията на увеселението се състои в подсигуряване на томбола , музика и разгласа на мероприятието.
8. На 06.09.2019 год. смесената певческа група към читалището взе участие във фолклорен фестивал „Типченица пее и танцува” общ. Мездра. На информационното табло пред читалището бе изнесена информация за националния празник „Съединението на България”.
9. На 22.09.2019 год. по повод „ Деня на независимостта на България” информационното табло бе оформено с нова визия за този празник.
10. На 01.10.2019 год. по повод Деня на възрастните хора пенсионерите от селото бяха поздравени със стихове.
11. По повод Деня на народните будители 01.11.2019 год. с поздравителни адреси от името на читалището в село Равнище бяха уважени около 30 учители ичиталищни деятели от село Равнище.
12. На 03.12.2019 год. по повод международния ден на хората с увреждания ,същите бяха поздравени със стихове подготвени от самодейците , а информация за деня беше изнесена на таблото.
13. На 20.12.2019 год. масите в Клуба на пенсионера са украсени от читалищния секретар с подходяща украса за общоселското тържество. Присъстващите на тържеството са поздравени със стихове посветени на посрещането на Новата година.
14. На 30.12.2019 год. добрият старец Дядо Коледа посети децата от селото. Те му пяха песнички и рецитираха стихчета. За усърдието им бяха уважени с малки подаръчета от името на читалището.
15. В новогодишната нощ на 31.12.2019 год. с/ у 01.01 2020 год . сурвакарчета уважиха присъстващите около лагерния огън. Те сурвакаха за здраве и наричаха за берекет през новата година.

 Всички тези мероприятия бяха осъществени с общите усилия на самодейците от село Равнище. За изпълнението на част от мероприятията сме благодарни за съдействието на кмета на селото г-н Иван Андреев както и на г-дата Стоян Иванов и Евгени Генов, които возиха смесената певческа група на фестивалите в Черни Вит и Типченица безплатно.

 По повод юбилеи и рождени дни от името на читалището с поздравителни адреси се поздравяват виновниците за тържеството.

18.02.2020 год. Председател Н.Ч.: Пепа М. Тодорова…………………..

с.Равнище Секретар :Даниела П. Николова………………

 РЪКОВОДНИ ОРГАНИ НА НАРОДНО ЧИТАЛИЩЕ „ДИМИТЪР ГРЪНЧАРОВ 1928” с.РАВНИЩЕ

 ЧИТАЛИЩНО НАСТОЯТЕЛСТВО : Председател – Пепа Маркова Тодорова

 Членове - Иван Андреев Иванов

 Йордан Иванов Петков

 ПРОВЕРИТЕЛНА КОМИСИЯ : 1. Дона Маринова Пакова

 2. Йовка Иванова Цолова

 3. Георги Кирилов Иванов